ایران خاریجی ایشلر باخانلیغی، چین ایله آمریکا بیرلشمیش دؤولتلری آراسین‌داکی تایوان گرگینلیین‌ده پکن رهبرلیگینه دستک وئره‌رک واشینگتونو قینادی.
ایران خاریجی ایشلر باخانلیغی سؤزچوسو عباس موسوی، وئردیگی یازی‌لی آچیقلامادا، آمریکا و بؤیوک بریتانیانی چینین ایچ ایشلرینه مداخیله ائتمکله سوچلادی.
پکنین "تک چین" سیاستینه سونونا قدر دستک وئردیکلرینی بیلدیره‌ن موسوی،
"آمریکا ایله اینگیلتره‌نین چینین ایچ ایشلرینه قارشی هر جور موداخیله‌سینی و سون گونلرده تایوان ایله هنگ کنگ‌دا آتدیقلاری تحریک ائدیجی آددیملاری قیناییریق" ایفاده‌لرینی ایشلتدی.
چین تایوانا سلاح ساتان آمریکا شیرکتلرینه تحریم تطبیق ائدجگینی آچیقلامیشدی.
چین خاریجی ایشلر باخانلیغی سؤزچوسو گینگ شوانگ، آمریکانین تایوانا سلاح ساتیشی اولوسلارآراسی حقوقو، اولوسلارآراسی اساس نورملاری جدی شکیل‌ده پوزدوغونو، "تک چین" پرینسیپینی پوزاراق چینین اگمنلیک و گوونلیک حاقلارینا ضرر وئردیگینی ایر‌لی سورموشدو.
تایوان لیدئری تسای اینگ-ون ده جمعه گونو آمریکایا حرکت ائتمیش، تسایین سفری چین طرفینین تپکیسینی چکمیشدی.
